Dhawuhipun pêpatih dalêm dhumatêng pakêmpalan Narpawandawa awit saking sêrat paturan katitimasan kaping 26 Juni 1928 ôngka 40/140 Na. maringi sumêrêp, nagari sampun anglacak wêwatoning pangunjaranipun santana dalêm ingkang kenging prakawis wontên sajawining guprêmèn Surakarta, botên wontên. Namung kawrat ing anggêr ukum bab 26 mratelakakên: pangadilan dipun sukani wawênang andhawuhakên wontêning karampungan, bilih pasakitan punika kabêkta saking kawontênanipun badan tuwin sanès-sanèsipun, upaminipun santana dalêm utawi priyayi pangkat agêng, punika wontênipun ing guprêmenan, panyambutipun damêl kabedaa kalihan sakitan limrah, inggih punika wontên salêbêting capuri pakunjaran, botên katingal ing tiyang kathah.